સેનાના સત્તાવાર ટ્વિટર હૅન્ડલ પર કેટલીક તસવીરો રજૂ કરવામાં આવી છે. આ તસવીરોમાં બરફ પર પગનાં નિશાન દેખાય છે.

એડીજીપીઆઈનું કહેવું છે કે મકાલુ બેઝ કૅમ્પમાં 9 એપ્રિલના રોજ ખેંચવામાં આવેલી તસવીરમાં દેખાતાં પગનાં નિશાન 32x15 ઇંચનાં છે. 

Twitter કન્ટેન્ટ પૂર્ણ, 1

સેનાના મતે, મકાલુ બારુણના નેશનલ પાર્કમાં આ હિમમાનવ અગાઉ પણ દેખાયા હતા. 

સેનાએ શેર કરેલી આ તસવીરોની સોશિયલ મીડિયા પર ચર્ચા છે. કેટલાક લોકો આ તસવીરો પર આશ્ચર્ય વ્યક્ત કરી રહ્યા છે અને કેટલાક લોકો તેને ચૂંટણી સાથે જોડીને તેના પર કટાક્ષ કરી રહ્યા છે.

સેનાએ શેર કરેલી યેતીના પગનાં નિશાનની તસવીર

તમે આ વાંચ્યું કે નહીં?

સોશિયલ મીડિયા પર લોકોએ શું કહ્યું?

જમ્મુ-કાશ્મીરના પૂર્વ મુખ્ય મંત્રી ઓમર અબ્દુલ્લાહે ટ્વિટર પર લખ્યું, "ભાજપ ચોક્કસ એ અંગે વાત પર ચર્ચા કરી રહ્યો હશે કે હિમમાનવ મુદ્દાનો પોતાના ચૂંટણીપ્રચારમાં ઉપયોગ કરવો."

જોકે, મોટા ભાગના લોકો આ મુદ્દે કટાક્ષ અને મજાક કરી રહ્યા છે.

સેનાએ ટ્વિટર પર મૂકેલી તસવીર

રુદ્ર નામના ટ્વિટર યૂઝર લખે છે, "જરૂર આ હિમમાનવ મોદીજીને મત આપવા આવ્યા હશે."

@GabbarSingh હૅન્ડલ દ્વારા લખાયું છે કે સર, એક મંદિર બનાવવાની જરૂર છે.

ચોકીદાર મૃત્યુંજય શર્માએ સવાલ કર્યો છે કે આ તસવીરોમાં માત્ર એક પગનાં નિશાન કેમ છે?

આદર્શ રસ્તોગી લખે છે, "આવવાનું તો મોદીજીને હતું, આ ક્યાંથી આવી ગયા? એનું વૉટર આઈડી કાર્ડ ક્યાં છે?"

@iamtssh ટ્વીટ કર્યું છે, "એક પગ કેમ દેખાય છે, લાગે છે, યેતી લંગડી લેતો હતો, એટલે જ એનો બીજો પગ દેખાતો નથી."

તમે આ વાંચ્યું કે નહીં?

કોણ હોય છે આ રહસ્યમય હિમમાનવ?

ડિસેમ્બર 1951માં માઉન્ટ એવરેસ્ટ પર મળેલાં મોટાં પગનાં નિશાન

તિબેટ અને નેપાળની લોકપ્રિય કાલ્પનિક કથાઓ અનુસાર, એશિયાના અંતરિયાળ પહાડી પ્રદેશોમાં દૈત્યાકાર વાનરો જેવા જીવ રહે છે, જેમને યેતી અથવા હિમમાનવ કહેવામાં આવે છે.

વર્ષોથી લોકો દ્વારા યેતીને જોયાના દાવા કરવામાં આવી રહ્યા છે. 

વર્ષ 2013માં ઑક્સફોર્ડ યુનિવર્સિટીમાં થયેલા રિસર્ચમાં એવો દાવો કરવામાં આવ્યો હતો કે હિમાલયના દંતકથા સમાન હિમમાનવ 'યેતી' ભૂરા રીંછની જ એક ઉપપ્રજાતિના હોઈ શકે છે.

આ રિસર્ચ ટીમના પ્રોફેસર સ્કાઇઝે બીબીસીને જણાવ્યું કે યેતીની દંતકથા પાછળ હકીકતમાં કોઈ જીવ હોઈ શકે છે. 

તેમણે કહ્યું હતું, "હું માનું છું કે આ રીંછ જેને કોઈએ જીવિત જોયાં નથી, બની શકે કે તે હજુ પણ ક્યાંક હયાત... \n\nમને ઉપરના લેખ માટે સારું શીર્ષક આપો.
હિમમાનવનાં નિશાન મળ્યાંનો ભારતીય સેનાનો દાવો, પણ તેનું અસ્તિત્વ છે ખરું?